
ΑΠΟΣΠΑΣΜΑ                        
Από το πρακτικό της με αριθ. 20ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 222/2023
Στη Λευκάδα σήμερα  στις 13 του μηνός Ιουνίου του έτους 2023,  ημέρα  Τρίτη και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 14040/9-6-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Γαζής Αναστάσιος (Πρόεδρος)
	1
	Τυπάλδος Νικόλαος

	2
	Τσιρογιάννης Γεώργιος
	2
	Γιαννιώτης Παναγιώτης

	3
	Λύγδας Σπυρίδων 
	3
	Σκληρός Φίλιππος

	4
	Βικέντιος Νικόλαος 
	4
	

	5
	Μαργέλη Μαρία
	5
	

	6
	Κοντογιώργης Σπυρίδων
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Τέθηκε για συζήτηση ένα (1) θέμα Εκτός Ημερήσιας Διάταξης.


Ομόφωνα προτάχθηκαν και συζητήθηκαν μετά το ΕΗΔ θέμα, τα θέματα 9 έως 12 και εν συνεχεία τα θέματα από 1 έως 8 της Η.Δ.


Ο κ. Λύγδας Σπυρίδων αποχώρησε  πριν την συζήτηση του 5ου θέματος της Η.Δ.

ΘΕΜΑ 1ο:  Απόφαση Ο.Ε. για άσκηση ή μη έφεσης, κατά της κοινοποιηθείσας την 15-5-23 υπ΄ αριθ. 28/2023 απόφασης του Ειρηνοδικείου Λευκάδας.

Εισηγητής: Αναστάσιος Γαζής, Πρόεδρος Ο.Ε., Αντιδήμαρχος

Ο Πρόεδρος της Ο.Ε. κ. Αναστάσιος Γαζής Αντιδήμαρχος, εισηγούμενος το θέμα,  έθεσε υπόψη των μελών της Επιτροπής τα εξής:

«Με την αρ. 111/23  προηγούμενη απόφαση της Ο.Ε. αποφάσισε τα εξής:
Την χορήγηση εντολής στην δικηγόρο του Δικηγορικού Συλλόγου Λευκάδας Αικατερίνη Λούβρου, κατ’ εξαίρεση δικαστικού χειρισμού υπόθεσης, άρθρο 72 του Ν.3852/2010, όπως αυτός έχει τροποποιηθεί και ισχύει, για την υπόθεση της από 6-2-2023 (αρ. έκθ. καταθ. 13/2023) αγωγής της  Μ.Κ.,  κατά του Δήμου Λευκάδας, ενώπιον του Ειρηνοδικείου Λευκάδας.»
Η κα Αικατερίνη Λούβρου, κατέθεσε την εξής γνωμοδότησή της επί του θέματος:
«Α. ΣΥΝΤΟΜΟ ΙΣΤΟΡΙΚΟ 

Την 3 Απριλίου 2023 συζητήθηκε η υπ’ αριθμ. 13/2023 αγωγή την οποία άσκησε η επί παγία αντιμισθία δικηγόρος του Δήμου Λευκάδας Μαυρέτα Καρύδη κατά του Δήμου Λευκάδας. Η ως άνω αγωγή έγινε  δεκτή με την με αρ. 28/2023 απόφαση του Ειρηνοδικείου Λευκάδας, η οποία δημοσιεύτηκε την 20.4.2023. Με την ανωτέρω απόφαση αναγνωρίστηκε η υποχρέωση του Δήμου Λευκάδας να καταβάλλει το συνολικό ποσό των 7.084,8 ευρώ στην ενάγουσα Μαυρέτα Καρύδη, με το νόμιμο τόκο από την επίδοση της αγωγής και μέχρι την ολοσχερή εξόφληση, καταδικάζοντας τον εναγόμενο Δήμο στην πληρωμή της δικαστικής δαπάνης της ενάγουσας το οποίο όρισε στο ποσό των 300,00 ευρώ.

Β. ΝΟΜΙΚΟ ΜΕΡΟΣ 

1. Στο άρθρο 72 του ν. 3852/2010, όπως αυτό αντικαταστάθηκε με το άρθρο 54 του Ν. 4447/2016 (ΦΕΚ Α 241), ορίζεται ότι «1. Η οικονομική επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: ….ιη) αποφασίζει για την άσκηση ή μη όλων των ένδικων βοηθημάτων και των ένδικων μέσων, καθώς και για την παραίτηση από αυτά». Ακολούθως, στην παράγραφο 2 του ίδιου άρθρου ορίζεται ότι «Για τις περιπτώσεις ιζ, ιη, ιβ της προηγούμενης παραγράφου, η απόφαση λαμβάνεται ύστερα από γνωμοδότηση δικηγόρου, η ανυπαρξία της οποίας συνεπάγεται ακυρότητα της σχετικής απόφασης…..».

 Περαιτέρω, σύμφωνα με το άρθρο 518 του ΚΠολΔ «1. Αν ο εκκαλών διαμένει στην Ελλάδα η προθεσμία της έφεσης είναι τριάντα ημέρες, αν διαμένει στο εξωτερικό ή η διαμονή του είναι άγνωστη, εξήντα ημέρες, και στις δύο περιπτώσεις η προθεσμία αρχίζει από την επίδοση της απόφασης που περατώνει τη δίκη. 2. Αν δεν επιδοθεί η απόφαση, η προθεσμία της έφεσης είναι δύο έτη, που αρχίζει από τη δημοσίευση της απόφασης που περατώνει τη δίκη. 3. Αν ο διάδικος που δικαιούται να ασκήσει έφεση πέθανε, η προθεσμία της έφεσης αρχίζει από την επίδοση της απόφασης που περατώνει τη δίκη στους καθολικούς διαδόχους ή τους κληροδόχους». 

2. Εν προκειµένω, η υπ’ αριθµόν 28/2023 απόφαση του Ειρηνοδικείου Λευκάδας αναγνώρισε την υποχρέωση στον εναγόμενο Δήμο Λευκάδας να καταβάλει στην ενάγουσα Μαυρέτα Καρύδη το ποσό των επτά χιλιάδων ογδόντα τεσσάρων ευρώ και ογδόντα λεπτών ( 7.084,8 ευρώ) με το σκεπτικό ότι η ποσοστιαία προσαύξηση της πάγιας αντιμισθίας των δικηγόρων των δήμων, κατά ποσοστό 20% για τους ΟΤΑ με πληθυσμό μέχρι 100.000 κατοίκων προβλέφτηκε δυνάμει της διάταξης του άρθρου 21 παρ. 3 του Ν. 3274/2004, πρόβλεψη η οποία δεν έχει καταργηθεί με το άρθρο πρώτο παρ.ΙΒ.. περ. 8β του Ν. 4093/2012 

Ειδικότερα, δυνάµει του σκεπτικού της ως άνω απόφασης προκύπτουν τα εξής:

1. Η διάταξη του άρθρου 21 παρ. 2 του Ν. 3274/2004 αναφορικά με την προσαύξηση των συνολικών τακτικών αποδοχών των έμμισθων δικηγόρων των Δήμων ανάλογα με τον πληθυσμό κάθε δήμου, εκλαμβάνεται από τη νομολογία ως μηδέποτε καταργηθείσα και εν πάσει περιπτώσει ως αδιαλείπτως ισχύουσα, επ’ αυτού δε έχουν εκδοθεί πολυάριθμες αποφάσεις ανωτάτων δικαστηρίων (Ενδεικτικώς αναφέρονται και προσκομίζονται οι αποφάσεις Αρείου Πάγου 418/2017, 293/2015, 609/2016, 723/2018)

2. Η νομολογία ερμηνεύοντας τον σκοπό της εν λόγω παροχής, έχει αποφανθεί ότι η προσαύξηση της αντιμισθίας των δικηγόρων των ΟΤΑ Α’  βαθμού και ανάλογα με τον πληθυσμό του δήμου με τον οποίο συνδέονται με σύμβαση έμμισθης εντολής, υπαγορεύτηκε ειδικά ως αντιστάθισμα του περιορισμού της ελεύθερης επαγγελματικής δραστηριότητας και των εξ αυτής προσόδων λόγω των αυξημένων υποχρεώσεων τους στην υπηρεσία, όπως καθορίζονται από τον Κώδικα Δήμων 

Ενόψει των ανωτέρω µε την υπ’ αριθµόν 28/2023 απόφαση του Ειρηνοδικείου Λευκάδας έγινε  δεκτή η με αρ. κατ. 13/2023 αγωγή της ενάγουσας Μαυρέτας Καρύδη κατά του Δήμου Λευκάδας. 

3. Η ανωτέρω απόφαση, η οποία είναι εκκλητή και δύναται να ασκηθεί έφεση κατά αυτής εντός τριάντα ημερών από την επίδοση της, άλλως, ήτοι σε περίπτωση που δεν επιδοθεί, εντός δύο ετών από την δημοσίευση της (άρθρο 518 ΚΠολΔ §§1,2), κοινοποιήθηκε στο Δήμο Λευκάδας την 15-5-2023 από την ενάγουσα και έχει ήδη εκκινήσει η προθεσμία των 30 ημερών για την άσκηση έφεσης, η οποία λήγει την 14-6-2023. 

Ωστόσο, κατά την κρίση μου, η άσκηση έφεσης κατά της επίμαχης απόφασης, η αιτιολογία της οποίας εµφανίζεται πειστική και νόµιµη, αφ ενός δεν θα έχει, σύμφωνα και με την μέχρι στιγμής διαμορφωθείσα νομολογία (ΑΠ 418/2017, 293/2015, 609/2016, 723/2018)  πιθανότητες ευδοκίμησης, αφετέρου θα επιβαρύνει περαιτέρω οικονομικά τον Δήμο Λευκάδας (έξοδα ανάθεσης του δικαστικού χειρισμού της υπόθεσης σε δικηγόρο, έξοδα τοκοφορίας σε περίπτωση απόρριψης του ένδικου μέσου κ.ο.κ.). 

Όπως έχει κριθεί από σωρεία δικαστικών αποφάσεων των Ανώτατων Δικαστηρίων οι οποίες αναφέρονται στην ως άνω δικαστική απόφαση, οι αποδοχές των με έμμισθη εντολή δικηγόρων δεν συνιστούν μισθολογικής φύσεως παροχές (η απασχόλησή τους δεν ασκείται με σχέση εξαρτημένης εργασίας) και δεν γεννούν μισθολογικές διαφορές .Ως εκ τούτου στη συγκεκριμένη περίπτωση δεν συντρέχει η απαγόρευση συμβιβασμού ή κατάργησης δίκης και η υποχρέωση εξάντλησης των ενδίκων μέσων που θεσπίζει η διάταξη του άρθρου 72 και η οποία αφορά αποκλειστικώς τις μισθολογικής φύσης διαφορές . Σε κάθε περίπτωση, τα επίδικα ζητήματα έχουν κριθεί αμετάκλητα από τα Δικαστήρια

ΕΝ ΟΨΕΙ ΤΩΝ ΑΝΩΤΕΡΩ ΕΠΙΣΗΜΑΙΝΩ ΤΑ ΑΚΟΛΟΥΘΑ:

1.΄Εχω την γνώμη ότι δεν θα πρέπει να ασκηθεί έφεση κατά της υπ’ αρ. 28/2023 απόφασης του Ειρηνοδικείου Λευκάδας διότι, σύμφωνα με την μέχρι στιγμής πάγια διαμορφωθείσα νομολογία (Ενδεικτικά: ΑΠ 418/2017, 293/2015, 609/2016, 723/2018) δεν υπάρχουν υψηλές πιθανότητες ευδοκίμησης της. 

2. Αρμόδιο όργανο να αποφασίσει την άσκηση ενδίκων μέσων και βοηθημάτων του Δήμου ενώπιον των Δικαστηρίων είναι η Οικονομική Επιτροπή, σύμφωνα με το άρθρο 72§1 περ. ιη΄ του ν. 3852/2010. 

3. Η Οικονομική Επιτροπή θα πρέπει, με βάση τα ανωτέρω, να αποφασίσει εάν επιθυμεί την άσκηση έφεσης κατά αυτής για να υπάρξει σχετική κρίση και σε δεύτερο βαθμό.»

Προτείνεται από τον Πρόεδρο της Ο.Ε. να μην ασκηθεί έφεση.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Την αρ.111/2023 απόφαση της Ο.Ε.

ΑΠΟΦΑΣΙΖΕΙ ΟΜΟΦΩΝΑ

Τη μη άσκηση έφεσης, κατά της κοινοποιηθείσας την 15-5-23 υπ΄ αριθ. 28/2023 απόφασης του Ειρηνοδικείου Λευκάδας.



Η απόφαση αυτή πήρε αύξοντα αριθμό: 222/2023.              
     

    Ο Πρόεδρος 

                          

 Τα Μέλη

     
          ΑΝΑΣΤΑΣΙΟΣ ΓΑΖΗΣ[image: image1.png]

